
Parlamentul României

Camera Deputaţilor

Comisia pentru apărare, ordine                                                Bucureşti, 25.08.2004

publică şi siguranţă naţională                                                   P.L.X-414/2004                                                                  

Nr.32/418/2004

RAPORT

asupra proiectului de Lege privind instituirea Zilei Marinei Române şi a Zilei Aviaţiei Române 

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege privind instituirea Zilei Marinei Române şi a Zilei Aviaţiei Române, trimis cu adresa nr. P.L.X- 414 din 28 iunie 2004 şi înregistrat sub nr.32/418 din 29 iunie 2004.

   Consiliul Legislativ, cu nr. 873/18.05.2004, a avizat favorabil proiectul de lege.

   Comisia pentru administraţie publică, amenajarea teritoriului şi echilibru ecologic, cu nr. 26/1932 a avizat favorabil acest proiect de lege cu unanimitate de voturi pentru.

   Pornind de la tradiţia sărbătoririi Zilei Marinei şi a Aviaţiei Române, proiectul propune reglementarea prin lege a acestor aniversări.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

3. Senatul a adoptat acest proiect de lege în şedinţa din 24 iunie 2004.

4. La lucrările comisiei au fost prezenţi un număr de 24 deputaţi, din totalul de 26 membrii ai comisiei.

5. Proiectul de lege, potrivit art. 75 din Constituţie şi art. 86 din Regulamentul Camerei Deputaţilor, este de competenţa decizională a Camerei Deputaţilor.


În urma dezbaterii, în şedinţa din 24 august 2004, comisia a hotărât, cu  unanimitate de voturi pentru, avizarea favorabilă a proiectului de lege, cu următoarele amendamente:

AMENDAMENTE ADMISE

	Nr. crt
	Text adoptat de Senat 
	Text adoptat

 de comisie
	Motivarea propunerii amendamentului 
	Camera

decizională

	0
	1
	2
	3
	

	1. 
	Titlul legii

LEGE privind instituirea Zilei Marinei Române şi a Zilei Aviaţiei Române
	1. Titlul legii se modifica şi va avea următorul cuprins:

“LEGE privind instituirea Zilei Aviaţiei Române şi a Zilei Marinei Române”

(autor: dl. dep. Timotei Stuparu)
	Conform cronologiei evenimentelor şi pentru concordanţă cu prevederile art. 3
	CD

	2. 
	Art.1. – Se instituie Ziua Marinei Române care se organizează, anual, pe data de 15 august. 

Art.2. – Se instituie Ziua Aviaţiei Române care se organizează, anual pe data de 20 iulie.
	2. Articolul 2 devine art.1 iar articolul 1 devine art.2, astfel:

Art.1. – Se instituie Ziua Aviaţiei Române care se organizează, anual pe data de 20 iulie.

Art.2. – Se instituie Ziua Marinei Române care se organizează, anual, pe data de 15 august.

(autor: dl. dep. Timotei Stuparu)
	idem
	CD


PREŞEDINTE,

Răzvan IONESCU

Red.s.c. Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind instituirea Zilei Marinei Române şi a Zilei Aviaţiei Române, trimis cu adresa        nr. P.L.X- 414 din 28 iunie 2004 şi înregistrat sub nr.32/418 din 29 iunie 2004.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Răzvan IONESCU

